
SERVICIUL ADMINISTRAŢIE PUBLICĂ LOCALĂ

Compartiment CADASTRU

Nr. înreg. 141din   6.01.2023 

RAPORT DE SPECIALITATE 

aprobarea Planului de amplasament si delimitare a imobilului în cotă de 525/1601 mp înscris pe numărul topografic 569/2  în C.F. nr. 105438 – Marghita, situat în intravilanul municipiului Marghita, strada N. Bălcescu nr. 21 în vederea constituirii unui număr cadastral.  

Compartimentul Cadastru din cadrul aparatului de specialitate al primarului municipiului Marghita, în procesul de inventariere a terenurilor din intravilanul localităţii, identifică următoarele suprafeţe în vederea reglementării situației juridice și cuprinderea acestor terenuri afectate de utilitate publică în domeniul public al municipiului Marghita, după cum urmează:
       – cota de 525/1601 mp. din nr. topo. 569/2, înscris în C.F. 105438 Marghita; se propune cuprinderea în proprietetea publică a municipiului Marghita a acestui imobil - teren cu construcție situat în intravilanul municipiului Marghita, str. Nicolae Bălcescu, nr. 21. Menționăm că imobilul susmenționat este inclus în baza materială a instituției de învățământ preuniversitar de stat – Grădinița cu Program Prelungit nr. 1, Marghita;


Mentionam faptul că bunurile imobile care fac obiectul prezentului raport de specialitate, nu fac obiectul unor cereri de reconstituire a dreptului de proprietate privată sau de restituire depuse în temeiul actelor normative cu caracter special privind fondul funciar, respectiv cele care reglementează regimul juridic al imobilelor preluate în mod abuziv de Statul Român în perioada 6 martie 1945-22 decembrie 1989, nu sunt grevate de sarcini și nu fac obiectul vreunui litigiu.

Temei legal: 
           - Art. 129, alin. (2) litera (c) din O.U.G. nr. 57/2019 privind Codul Administrativ: referitor la atribuțiile consiliului local, acesta are „atribuţii privind administrarea domeniului public şi privat al comunei, oraşului sau municipiului”.
           - Art. 36 alin. 1 din legea nr. 18/1991 privind fondul funciar: „terenurile aflate în intravilanul localităților și care sunt în administrarea primăriilor, trec în proprietatea comunelor, orașelor sau municipiilor, după caz”.

        -art.296 alin.2 din O.U.G. nr. 57/2019 privind Codul Administrativ : „trecerea unui bun din domeniul privat al unei unităţi administrativ- teritoriale în domeniul public al acesteia se face prin hotărâre a (…) consiliului local al comunei, oraşului sau al municipiului după caz.”

Se anexează: 
- Pentru dovedirea dreptului de proprietate privată a UAT Marghita: extras din Cartea Funciară nr. 105438 - Marghita;
-  Planul de amplasament și delimitate a imobilului, întocmit de topograf autorizat.

Deasemenea, în temeiul  art. 27 din Legea 7/1996, se propune aprobarea constituirii unui număr cadastral conform tabelului de mai jos, în vederea întocmirii documentaţiei tehnice cadastrale pentru dezmembrare, atribuire număr cadastral şi înscriere în C.F. pentru imobilul - terenuri aflate în proprietatea privată a municipiului Marghita.

